Diari Oficial de la Generalitat Valenciana


Sumari del DOGV 5801, del 08-07-2008 (2008/8171)

RESOLUCIÓ de 4 de juny de 2008, del conseller de Medi Ambient, Aigua, Urbanisme i Habitatge, per la qual s'ordena l'execució subsidiària dels treballs previstos en el projecte de selvicultura preventiva per a l'execució i manteniment de la xarxa d'àrees tallafocs per a la defensa de la forest de la comarca del Alto Palancia a l'oest de la carretera N-234 davant del risc d'incendis forestals.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5801

Data del DOGV
:   08-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/8171


Data del document
:   04-06-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * muntanya
    * lluita contra incendis
    * silvicultura

RESOLUCIÓ de 4 de juny de 2008, del conseller de Medi Ambient, Aigua, Urbanisme i Habitatge, per la qual s'ordena l'execució subsidiària dels treballs previstos en el projecte de selvicultura preventiva per a l'execució i manteniment de la xarxa d'àrees tallafocs per a la defensa de la forest de la comarca del Alto Palancia a l'oest de la carretera N-234 davant del risc d'incendis forestals. [2008/8171]  
Vist el Decret 103/2004 de 25 de juny, del Consell de la Generalitat, pel qual es declara la forest de la comarca del Alto Palancia a l'oest de la carretera N-234 com a zona d'actuació urgent (ZAU) per a la defensa davant del risc d'incendis forestals, que en l'article 3 estableix l'obligatorietat de realitzar els treballs d'àrees tallafocs previstos en el projecte redactat per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge per a aquesta finalitat.  
Atés que d'acord amb el que disposa l'article 55 de la Llei 3/1993, de 9 de desembre, de la Generalitat, forestal de la Comunitat Valenciana, en el cas d'aquells propietaris públics o privats que no hagen realitzat els treballs previstos en el temps i la forma establits, es podrà executar subsidiàriament per part de l'administració forestal a costa de l'obligat.  
Atés que algun dels propietaris afectats, que no es van acollir a la fórmula del conveni, no ha realitzat els treballs de conformitat amb les resolucions de 6 d'octubre de 2006, del conseller de Territori i Habitatge, DOCV 5385 (10.11.2006) i DOCV 5386 (13.11.2006), per les quals urgeix la realització dels treballs previstos en el projecte de selvicultura preventiva per a l'execució i manteniment de la xarxa d'àrees tallafocs per a la defensa de la forest de la comarca del Alto Palancia a l'oest de la carretera N-234 davant del risc d'incendis forestals.  
Vista la proposta d'actuació que eleva la Direcció General de Gestió del Medi Natural, d'acord amb les atribucions conferides per la disposició final primera del Decret 103/2004, resolc:  
Primer  
Ordenar l'ocupació temporal dels terrenys forestals afectats pel Projecte de selvicultura preventiva per a la xarxa d'àrees tallafocs per a la forest de la comarca del Alto Palancia a l'oest de la carretera N-234, allistats en l'annex I, necessaris per a l'execució subsidiària per part de l'administració forestal, a càrrec de l'obligat, dels treballs previstos en l'esmentat projecte.  
Segon  
L'execució dels treballs es realitzarà en un termini no superior als 6 mesos des de la data de l'alçament de l'acta d'ocupació temporal dels terrenys afectats. Aquesta ocupació tindrà com a única finalitat l'execució dels indicats treballs, sense cap altra limitació o afecció sobre els béns o drets afectats.   
Tercer  
Contra aquesta resolució, que esgota la via administrativa, es podrà interposar recurs contenciós administratiu en el termini de dos mesos comptadors des de l'endemà de la notificació davant de la Sala Contenciosa Administratiu del Tribunal Superior de Justícia de la Comunitat Valenciana, de conformitat amb el que disposen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes des de l'endemà de la notificació, d'acord amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 4 de juny de 2008.- El conseller de Medi Ambient, Aigua, Urbanisme i Habitatge: José Ramón García Antón.ANNEX I  
Llista de titulars  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
ANEXO I  
Relación de titulares